दिल्ली यूनिवर्सिटी में बीटेक में एडमिशन के लिए नए पोर्टल की लॉन्चिंग, हर कोर्स में 120 सीटें अवेलेबल
दिल्ली विश्वविद्यालय बीटेक कोर्स में एडमिशन के लिए एक नया पोर्टल लॉन्च करने जा रहा है। उम्मीद है कि यह अगले सप्ताह तक जारी कर दिया जाएगा। डीयू के डीन ऑफ एडमिशन हनीत गांधी (DU’s Dean of Admission Haneet Gandhi) ने यह जानकारी हाल ही
दिल्ली विश्वविद्यालय बीटेक कोर्स में एडमिशन के लिए एक नया पोर्टल लॉन्च करने जा रहा है। डीयू के डीन ऑफ एडमिशन हनीत गांधी (DU’s Dean of Admission Haneet Gandhi) ने यह जानकारी हाल ही में एक वेबिनार के दौरान दी है।
एक अलग रजिस्ट्रेशन पोर्टल बनाया जाएगा 
हनीत गांधी ने इस संबंध में जानकारी देते हुए कहा कि, बीटेक के लिए रजिस्ट्रेशन सीएसएएस से अलग होगा। इसका एक अलग रजिस्ट्रेशन पोर्टल होगा, जो अगले सप्ताह लॉन्च होने की संभावना है। यहां छात्रों को आवेदन करते समय अपनी प्राथमिकताएं ध्यान से भरनी होंगी। उन्हें उनके अंकों के आधार पर सीटें अलॉट की जाएंगी और वरीयता दी जाएगी।
एडमिशन के लिए जरूरी क्वालिफिकेशन 
उन्होंने आगे कहा कि दिल्ली यूनिवर्सिटी में तीन बीटेक प्रोगाम में स्टूडेंट्स को एडमिशन जेईई मेंस में प्राप्त अंकों के आधार पर दिया जाएगा। जेईई स्कोर के अलावा, स्टूडेंट्स को 12वीं में फिजिक्स, केमेस्ट्री और मैथ्स में कुल मिलाकर कम से कम 60 प्रतिशत या उससे अधिक अंक प्राप्त करने की जरूरत होगी। इसके साथ-साथ बतौर सब्जेक्ट इंग्लिश में भी पास होना चाहिए।
कुल 360 सीटें हैं उपलब्ध
तीनों कोर्स के लिए कुल 360 सीटें उपलब्ध हैं। इस आधार पर हर कोर्स में 120 सीटें मौजूद हैं। वहीं, जिन तीन कोर्स में एडमिशन दिया जाएगा, इनमें बीटेक इन कंप्यूटर एंड इंजीनियरिंग, बीटेक इन इलेक्ट्रॉनिक्स एंड कम्युूनिकेशन इंजीनियरिंग और बीटेक इन इलेक्ट्रिकल इंजीनियरिंग हैं।